ช่วงนี้รู้สึกเหมือนตัวเองไร้ค่าและวิตกวังวนนอนไม่ค่อยหลับคิดเรื่องไม่ดีตลอดๆค่ะมีอะไรมากระทบจิตใจนิดหน่อยก็จะคิดฆ่าตัวตาย เหม่อลอยตลอดใบหน้าตอนนี้กลายเป็นหน้านิ่งๆจนบางครั้งเป็นทักว่าทำไมตาลอยจัง อยากถามว่านี้คือโรคหรือป่าวค่ะ
สวัสดีค่ะ อาการนอนไม่หลับ รู้สึกมีความคิดอยากฆ่าตัวตาย อาจเป็นอาการของภาวะซึมเศร้า โรคซึมเศร้า การเปลี่ยนแปลงทางอารมณ์ที่เกิดมาจากความเครียดและความกดดันต่างๆในชีวิตได้การวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้าหากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น